L'Alcalde de Paterna anuncia l'obertura de la piscina d'estiu el divendres 22
11/06/2018

# L'Alcalde de Paterna anuncia l'obertura de la piscina d'estiu el divendres 22

[![L'Alcalde de Paterna anuncia l'obertura de la piscina d'estiu el divendres 22](/images/noticias/2018/06/piscina-verano-gr.jpg)](/images/noticias/2018/06/piscina-verano-gr.jpg)

11.06.2018

El dijous 21 de juny hi haurà una jornada de portes obertes i el divendres 22 obrirà les seues portes al públic amb normalitat

La nova piscina d'estiu de Paterna obrirà les seues portes la setmana que ve. Així ho ha anunciat hui l'Alcalde de Paterna, Juan Antonio Sagredo.

Dijous que ve, 21 de juny a les 20 hores hi haurà una jornada de portes obertes, amb batucada, festa de l'escuma i activitats per a tots els públics, especialment per als més xicotets. L'endemà, el divendres, 22 de juny serà el primer dia d'obertura al públic, les noves instal·lacions s'obriran amb normalitat, amb un horari d'11 a 20 hores, de dilluns a diumenge.

El primer edil ha assenyalat que la piscina ja es troba a ple rendiment i que indicat que ja s'han col·locat els maceters amb plantes i s'han provat amb èxit els llits d'aigua, l'aranya i la resta de serveis i instal·lacions del complex com el parc infantil, els vestuaris, els banys i les zones d'ombra estan ja preparades per a rebre l'afluència d'usuaris.

Respecte als preus, Sagredo ha assegurat que estan molt ajustats i ha indicat, per exemple, que els pensionistes pagaran 1,02€, els usuaris d'entre 4 i 17 anys 1,72€ i els majors d'edat 3,45€. En aquest sentit, l'Alcalde també ha avançat que hi ha bons de 20 banys els preus dels quals oscil·len entre els 28 i 57 i bons de temporada els preus de la qual estan disponibles en la web [esport.paterna.es](http://esport.paterna.es).  

Aquest nou complex ha sigut sotmès a una complexa remodelació per part de l'actual equip de govern, que ha invertit en ell prop de 2 milions d'euros i que permetrà oferir als paterners i paterneres una completa oferta aquàtica, lúdica i recreativa, segura i de qualitat”.

El nou complex albergarà tres piscines, circuits de spa amb jacuzzi, zona d'ombrel·les, un parc de jocs, una cafeteria, vestuaris, una oficina d'infermeria i nova entrada pel bulevard de la carretera de Manises.